TaskbarNotifier, a skinnable MSN Messenger-like popup in C# and now in VB.NET too - CodeProject 11,045,708 members (68,578 online)
Last Visit: 31-Dec-99 19:00 Last Update: 26-Nov-14 12:01Refresh« Prev1234567891011 Next » Solidariteit bal belastingvuis by Denel - Solidariteit WêreldSolidariteit Wêreld
Tuis › Nuuskantoor › Solidariteit bal belastingvuis by Denel
Deur Dr. Dirk Hermann, bestuurshoof van Solidariteit
Suid-Afrika word die afgelope ruk gebombardeer met staatskaping, sukkelende staatsondernemings en wanbestuur. Miljarde rande se belastinggeld is vermors. Dis nie staatsgeld wat vermors is nie, maar ons gewone belastingbetalers se geld. Die omvang daarvan is net so oorweldigend dat ons nie meer kan stilbly daaroor nie. Dit het tyd geword vir wettige belastingprotes. Suid-Afrika moet ʼn kultuur van belastingaktivisme ontwikkel. Dit is nie onpatrioties nie, maar juis patrioties. Verantwoordbaarheid is ʼn kerndeel van demokrasie.
Daar is verskeie regsinstrumente wat belastingbetalers kan gebruik om belastingvermorsing te stop en om belastingplunderaars tot verantwoording te roep. Vakbonde moet aan die voorpunt van hierdie protes wees. Nie net is ons lede ook belastingbetalers nie, maar werkers is die eerstes wat sukkelende staatsondernemings moet subsidieer.
Denel is die beste voorbeeld hiervan. Die wapenvervaardiger betaal sy werknemers laat en kan geen waarborg gee dat dit nie weer kan gebeur nie. Dit skep ongelooflike onsekerheid onder werknemers. Ons word nie net gekonfronteer met onsekerheid oor wanbetaling nie, maar met spanningsprobleme, depressie en verskeie ander siektetoestande wat werknemers ervaar.
Die slagoffers van roekelose bestuur en staatskaping is regte mense met gesinne en emosies. Een van ons lede het in ʼn onderhoud wat ons met hom gevoer het, gesê: “Die onsekerheid oor wat hier by Denel aangaan is iets wat ek nog nooit beleef het nie. Dit is ‘n onsekerheid wat soos die ergste kanker binne mens groei, iets wat jou nooit verlaat nie. Ons harte is seer, ons moed is gebreek en ons kan nie ons teleurstelling verwoord nie. Ons weet nie of ons volgende maand se salaris gaan ontvang nie. Hierdie ding maak ons siek.”
’n Ander lid van Solidariteit sê die volgende: “Ek en my vrou sit met iets in ons hart wat nie veronderstel is om daar te wees nie. Ons het twee klein kindertjies. Ek het reeds my debietorders ’n paar dae later geskuif omdat ons nie weet wanneer ons geld gaan kry nie. Ons bekommernis is iets om van naar te word. Niks in my wildste drome kon my voorberei vir die ontsaglike bitterheid waarmee ek vandag rondloop nie. Ek het my lewe, gesondheid en my gesin se tyd vir Denel gegee.”
Belastingplunderaars en staatskapers het nie net die staat gekaap nie, hulle het ons lede se geluk gekaap. Werknemers se salarisse word gebruik om kontantvloei te subsidieer. Denel het egter nóg verder gegaan en verpligte betalings nie aan die inkomstediens oorbetaal nie, alhoewel dit so op die betaalstrokies van werknemers aangedui is.
Solidariteit gaan die Hooggeregshof op ’n dringende basis nader om Denel te verplig om die betalings te maak. Solidariteit het ook met ’n proses ingevolge artikel 165 van die Maatskappywet begin waarvolgens ondernemings verplig kan word om ondersoeke te doen en wandade reg te stel deur sivielregtelike aksies en kriminele vervolgings. Solidariteit het onder andere ’n Denel-dossier opgestel met beweerde wandade en korrupsie wat ook aan Denel oorhandig is.
In reaksie op Solidariteit se artikel 165-proses en die Solidariteit-dossier het Denel se uitvoerende hoof, Danie du Toit, aan Solidariteit se regspan geskryf dat hulle verskeie forensiese ondersoeke gedoen het. Hulle onderneem ook om voort te gaan met sivielregtelike en strafregtelike aksies teen verskeie voormalige uitvoerende direkteure en senior bestuur.
Hulle onderneem dat geld wat deur siviele aksies vermors is, teruggevorder sal word en dat klagte by die Suid-Afrikaanse Polisiediens ingedien sal word voortspruitend uit forensiese ondersoeke.
In die skrywe van Danie du Toit aan Solidariteit skryf hy:
We can confirm that following recommendations on the reports that we have so far received, Denel, among other things:
Has instituted civil action against four former Denel executives to recover the monies lost through the awarding of the pilot bursaries;
Is currently compiling a statement to be submitted to the South African Police Service laying complaints against some of the former executives of Denel based on the forensic reports;
Is currently in the process of lodging an application in the High Court to review the contract concluded between Denel and VR Laser;
Is, pending the legal review of the forensic reports received, initiating disciplinary actions against the Denel employees implicated in those reports; and
Is currently working on assessing the quantum of the loss Denel might have suffered due to the actions of the Denel executives and / or former executives. This will lead to the institution of civil claims to recover the losses as recommended in the forensic reports.
Hierdie stappe is ’n reusedeurbraak in ons stryd teen belastingmisbruik en staatskaping. Ons sal elke onderneming wat gegee is, fyn dophou en seker maak dat dit geïmplementeer word.
Die Denel-stappe is deel van ’n baie groter veldtog van Solidariteit se wettige belastingprotes. ’n Soortgelyke artikel 165-aansoek word saam met Sakeliga by Eskom beplan. Brian Molefe, die voormalige hoof van Eskom, skuld Solidariteit nog geld na ’n kostebevel in die saak wat Solidariteit in die hooggeregshof gewen het. Dit het betrekking gehad op Molefe se onregmatige verryking uit die Eskom-pensioenfonds. Hierdie saak gaan in die konstitusionele hof aangehoor word. Solidariteit het ook ’n strafregtelike bedrogklag teen Molefe gelê.
Die Nasionale Vervolgingsgesag het egter nog geen stappe gedoen nie en nie gereageer op Solidariteit se skrywes nie. Solidariteit beplan om dié saak aan advokaat Gerrie Nel van AfriForum se vervolgingsgesag te oorhandig vir moontlike privaat vervolging. Een van die grootste belastinghofsake in Suid-Afrika gaan ’n aansoek van Solidariteit wees om die SAL in sakeredding te plaas. Hierdie aansoek gaan binne die volgende tien dae ingedien word. Die doel van die aansoek is om die SAL te red en werknemers se werk en belastingbetalers se geld te beskerm. Ons het by Denel gesien wat gebeur met werknemers as daar te lank gewag word.
Belastingbetalers moet eenvoudig sê “nee”. Ons hoef nie toe te laat dat daar met ons geld gemors word nie.